RAZVOJNA AGENCIJA TINTL

A.G. MATOŠA 2

32249 TOVARNIK

Predsjednik Upravnog vijeća

KLASA: 007-01/25-01/01

URBROJ: 2196-28-1-25-02

Tovarnik, 27. ožujka 2025. godine

**ZAPISNIK**

**SA 27. SJEDNICE UPRAVNOG VIJEĆA RA TINTL**

U Tovarniku, 27. ožujka 2025. godine

S početkom u 10:00 sati

Nazočni: Dubravka Vrselja, Ivana Tomaš, Zoran Palijan,

Ostali nazočni na sjednici:

1. Albert Varga, ravnatelj Razvojne agencije TINTL

Nakon pozdrava i kratke uvodne riječi, jednoglasno je usvojen predloženi Dnevni red s točkama:

1. Usvajanje Zapisnika s 26. sjednice Upravnog vijeća Razvojne agencije TINTL,
2. Usvajanje Godišnjeg izvještaja o izvršenju financijskog plana za 2024. godinu,
3. Godišnje izvješće o radu Razvojne agencije TINTL za 2024. godinu,
4. Godišnje financijsko izvješće Razvojne agencije TINTL za 2024. godinu,
5. Rasprava na temu izmjena Statuta RA TINTL,
6. Razno.

Točka 1: Usvajanje Zapisnika s 26. sjednice Upravnog vijeća Razvojne agencije TINTL.

Sjednicu je otvorio predsjednik upravnog vijeća Zoran Palijan te predlaže prvu točku dnevnog reda: Usvajanje Zapisnika s 26. sjednice Upravnog vijeća Razvojne agencije TINTL. Na raspravu je dan prijedlog zapisnika s 26. sjednice Upravnog vijeća Razvojne agencije TINTL. Rasprave nije bilo te je zapisnik 26. sjednice Upravnog vijeća Razvojne agencije TINTL jednoglasno usvojen.

Točka 2: Usvajanje Godišnjeg izvještaja o izvršenju financijskog plana za 2024. godinu,

Predsjednik Upravnog vijeća otvara sljedeću točku dnevnog reda: Usvajanje Godišnjeg izvještaja o izvršenju financijskog plana za 2024. godinu. Ravnatelj Razvojne agencije TINTL predstavlja Godišnji izvještaj o izvršenju financijskog plana za 2024. godinu, svi nazočni imaju svu potrebnu dokumentaciju. Godišnje izvješće o izvršenju financijskog plana za 2024. godinu jednoglasno je usvojeno.

Točka 3: Godišnje izvješće o radu Razvojne agencije TINTL za 2024. godinu,

Predsjednik Upravnog vijeća otvara sljedeću točku dnevnog reda: Godišnje izvješće o radu Razvojne agencije TINTL za 2024. godinu. Ravnatelj Razvojne agencije TINTL predstavlja Godišnje izvješće o radu Razvojne agencije TINTL za 2024. godinu, svi nazočni imaju svu potrebnu dokumentaciju. Godišnje izvješće o radu Razvojne agencije TINTL za 2024. godinu jednoglasno je usvojeno.

Točka 4: Godišnje financijsko izvješće Razvojne agencije TINTL za 2024. godinu,

Predsjednik Upravnog vijeća otvara četvrtu točku dnevnog reda, te daje riječ ravnatelju Razvojne agencije TINTL. Ravnatelj je u okviru predmetne točke dodatno izložio i pojasnio Godišnje financijsko izvješće Razvojne agencije TINTL za 2024. godinu, Predsjednik Upravnog vijeća daje predmetnu točku dnevnog reda na raspravu. Rasprave nije bilo. Upravno vijeće jednoglasno je usvojilo Godišnje financijsko izvješće Razvojne agencije TINTL za 2024. godinu.

Točka 5. Rasprava na temu izmjena Statuta RA TINTL,

Ravnatelj Razvojne agencije TINTL izvijestio je članove Upravnog vijeća da je Općina Tordinci izrazila zainteresiranost za ulazak u Razvojnu agenciju TINTL kao član vlasničke strukture, te je dostavila Odluku o iskazu interesa Općinskog vijeća Općine Tordinci, čime isto potvrđuje i njihovo Općinsko vijeće.

Podsjetio je kako je suradnja s Općinom Tordinci već ranije uspostavljena, kroz pružanje vanjskih usluga, te smatra kako bi formalizacija odnosa kroz ulazak u vlasničku strukturu bila korak naprijed za obje strane. Rasprava po ovoj točki bila je kratka, a prijedlog o prihvaćanju Općine Tordinci u vlasničku strukturu Razvojne agencije TINTL jednoglasno je podržan. Također, s obzirom na potrebne izmjene Statuta u slučaju ulaska Općine Tordinci u vlasničku strukturu, na glasanje je dan i prijedlog nacrta novog Statuta. Isti nacrt je jednoglasno usvojen, te će se svim jedinicama lokalne samouprave – osnivačima Razvojne agencije TINTL, uputiti zamolba za davanje suglasnosti za ulazak Općine Tordinci u vlasničku strukturu Agencije te za davanje suglasnosti na usvojeni nacrt novog Statuta Razvojne agencije TINTL.

Točka 6: Razno.

Predsjednik Upravnog vijeća otvara zadnju točku dnevnog reda. Pod predmetnom točkom nije bilo pitanja, niti prijedloga, te je predsjednik Upravnog vijeća pozdravio sve nazočne, zahvalio im se na dolasku te zaključio 27. sjednicu Upravnog vijeća Razvojne agencije TINTL.

Sastanak Upravnog vijeća je završio u 11:15 sati.

|  |  |
| --- | --- |
| Zapisnik je sastavio: \_\_\_\_\_\_\_\_\_\_\_\_\_\_\_\_\_\_\_\_\_\_Albert Varga,Ravnatelj Razvojne Agencije TINTL | Zapisnik ovjerava:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Zoran Palijan,Predsjednik Upravnog vijeća Razvojne Agencije TINTL |